Jeneral (Amerika Syarikat)

Di dalam angkatan bersenjata Amerika Syarikat, seorang **Jeneral** ialah pegawai gred jeneral paling kanan; ia adalah pangkat (atau eselon) pegawai bertauliah tertinggi yang boleh dicapai dalam Angkatan Tentera Amerika Syarikat, melainkan Tentera Laut dan Pengawal Pantai, yang mempunyai pangkat setara iaitu laksamana. Insignia rasmi "jeneral" berbentuk empat bintang (biasanya berwarna perak dan disusun sebaris).

Pangkat Jeneral berada di atas Leftenan Jeneral tiga bintang dan dibawah pangkat lima bintang khas masa perang iaitu Jeneral Angkatan Darat dan Jeneral Angkatan Udara. Kor Marin dan Tentera Angkasa tidak mempunyai gred yang lebih tinggi dari general. Gred gaji jeneral ialah O-10. Ia setaraf dengan laksamana dalam  perkhidmatan beruniform Amerika Syarikat lain yang menggunakan pangkat tentera laut. Perkataan Jeneral disingkatkan ke **GEN** dalam Tentera Darat dan **Gen** dalam Kor Marin, Tentera Udara, dan Tentera Angkasa.

Memandangkan pangkat Jeneral Angkatan Darat dan Jeneral Angkatan Udara dikhaskan untuk kegunaan masa perang sahaja, pangkat Jeneral merupakan pegawai jeneral tertinggi pada masa aman.

## Panggilan
Secara formal, istilah "General" selalu digunakan apabila merujuk kepada jeneral empat bintang. Bagaimanapun, beberapa istilah berbeza mungkin merujuk kepada mereka secara tidak formal, memandangkan jeneral berpangkat lebih rendah juga boleh dirujuk sebagai "General".

## Had statutori

**Bendera Jeneral A.S.**

Flag of a United States Air Force general.svg|Bendera jeneral Tentera Udara Amerika Syarikat.
Flag of a United States Marine Corps general.svg|Bendera jeneral Kor Marin Amerika Syarikat.
Flag of a United States Army general.svg|Bendera pangkat jeneral dalam Tentera Darat Amerika Syarikat.  Bendera jeneral Jabatan Perubatan Tentera Darat mempunyai latar belakang merah manggis;  bendera paderi tentera (jeneral) mempunyai latar belakang ungu.
Flag of a United States Space Force general.svg|Bendera jeneral Tentera Angkasa Amerika Syarikat

Kanun Amerika Syarikat mengehadkan sejumlah pegawai jeneral (disebut *[[pegawai berbendera]]* dalam Tentera Laut dan Pengawal Pantai) yang mungkin bertugas aktif pada bila-bila masa. Sejumlah pegawai jeneral bertugas aktif dihadkan kepada 231 orang bagi Tentera Darat, 62 orang bagi Kor Marin, 198 orang bagi Tentera Udara, dan 162 orang bagi Tentera Laut. Tidak lebih daripada 25% pegawai jeneral atau pegawai berbendera yang bertugas aktif mempunyai lebih daripada dua bintang, dan statut menetapkan sejumlah pegawai empat bintang dibenarkan dalam setiap cabang perkhidmatan. Ia menetapkan 7 jeneral Tentera Darat, 2 jeneral Marin, 8 jeneral Tentera Udara, 2 jeneral Tentera Angkasa, 6 laksamana Tentera Laut, dan 2 laksamana Pengawal Pantai.

Beberapa slot ini dikhaskan oleh statut. Sebagai contoh, dua anggota pangkat tertinggi setiap cabang perkhidmatan (panglima dan timbalan panglima perkhidmatan) ditetapkan sebagai jeneral. Bagi Ketua Turus Tentera Darat dan Naib Ketua Turus adalah jeneral; bagi Kor Marin, Komandan dan Asistan Komandan adalah jeneral; bagi Tentera Udara, Ketua Turus dan Naib Ketua Turus adalah jeneral; dan bagi Tentera Angkasa, Ketua Operasi Angkasa, dan Naib Ketua Operasi Angkasa adalah jeneral. Di samping itu, bagi Pengawal Kebangsaan, Ketua Biro Pengawal Kebangsaan ialah seorang jeneral dibawah tugas aktif dalam Tentera Darat atau Tentera Udara.

Terdapat beberapa pengecualian kepada had ini yang membenarkan lebih daripada yang diperuntukkan dalam statut:
*Seorang pegawai berkhidmat sebagai Pengerusi atau Naib Pengerusi  Ketua Turus Bersama; 
*seorang pegawai berkhidmat sebagai Ketua Biro Pengawal Kebangsaan hanya dikira daripada had empat bintang perkhidmatan mereka; 
*panglima Markas Medan Bersepadu;
*panglima Angkatan Bersenjata Amerika di Korea;
*pegawai berkhidmat dalam jawatan perisikan tertentu seperti Pengarah Agensi Perisikan Pusat;
*pegawai berkhidmat dalam slot empat bintang ditambah oleh Presiden kepada satu perkhidmatan yang diimbangkan dengan mengeluarkan bilangan setara dari perkhidmatan lain.
 
Akhir sekali, semua had statutori boleh diketepikan mengikut budi bicara Presiden semasa perang atau semasa darurat.

## Lihat juga
*Staf tentera
*Lencana pangkat pegawai Tentera Darat AS
*Lencana pangkat pegawai Kor Marin
*Lencana pangkat pegawai Tentera Udara AS

## Rujukan